CELEX: 62009CO0217
Language: et
Date: 2010-12-17 00:00:00
Title: Euroopa Kohtu määrus (seitsmes koda), 17. detsember 2010. # Maurizio Polisseni versus Azienda Sanitaria Locale nº 14 VCO ja Antonio Giuliano. # Eelotsusetaotlus: Tribunale amministrativo regionale per il Piemonte - Itaalia. # Kodukorra artikli 104 lõike 3 esimene lõik - ELTL artikkel 49 - Asutamisvabadus - Rahvatervis - Apteegid - Lähedus - Elanikkonna ravimitega varustamine - Tegevusluba - Apteekide territoriaalne jaotus - Rahvastiku tiheduse kriteeriumil põhinevate piirangute kehtestamine - Apteekidevaheline minimaalne vahemaa. # Kohtuasi C-217/09.

Euroopa Kohtu (seitsmes koda) 17. detsembri 2010. aasta määrus – Polisseni vs. Azienda Sanitaria Locale n° 14 VCO ja Giuliano
      (kohtuasi C‑217/09)
      Kodukorra artikli 104 lõike 3 esimene lõik – ELTL artikkel 49 – Asutamisvabadus – Rahvatervis – Apteegid – Lähedus – Elanikkonna ravimitega varustamine – Tegevusluba – Apteekide territoriaalne jaotus – Rahvastiku tiheduse kriteeriumil põhinevate piirangute kehtestamine – Apteekidevaheline minimaalne vahemaa
      Asutamisvabadus – Piirangud – Siseriiklikud õigusnormid, mille kohaselt tuleb apteegi avamiseks ja uude asukohta üleviimiseks teatud maakonnas saada eelnevalt
         haldusluba (ELTL artikkel 49) (vt punktid 33, 34, resolutsiooni punktid 1 ja 2)
      
      Ese
      
         
               Eelotsusetaotlus – Tribunale Amministrativo Regionale del Piemonte – EÜ artiklite 43, 152 ja 153 tõlgendamine – Uute apteekide
                  avamine – Siseriiklikud õigusnormid, mis seavad apteegi uude asukohta üleviimise loa andmise sõltuvusse kahe apteegi vahelise
                  minimaalse vahemaa järgimisest.
               
            Resolutsioon
      
         
                  1.
               
               
                  
               
               
                  	ELTL artiklit 49 tuleb tõlgendada nii, et sellega ei ole põhimõtteliselt vastuolus niisugused siseriiklikud õigusnormid, nagu
                     on kõne all põhikohtuasjas ja mis kehtestavad piirangud uute apteekide avamisele, nähes ette, et:
                  
               
            –        igas ravimimüügi piirkonnas võib iga 4000 või 5000 elaniku kohta avada põhimõtteliselt ainult ühe apteegi;
      –        iga apteegi puhul tuleb kinni pidada minimaalsest vahemaast muude olemasolevate apteekidega, milleks on üldreeglina 200 meetrit.
      
         
                  2.
               
               
                  
               
               
                  	Niisugused siseriiklikud õigusnormid on ELTL artikliga 49 siiski vastuolus osas, milles 4000 või 5000 elaniku ja 200‑meetrise
                     vahemaa üldreeglid takistavad kõigil demograafiliste eritunnustega geograafilistel aladel vajaliku apteegiteenuse osutamiseks
                     piisava arvu apteekide avamist; seda, kas see on nii, tuleb kontrollida liikmesriigi kohtul.